उन्होंने कहा की इस टूर्नामेंट क्या आयोजन का एकमात्र उद्देश्य ग्रामीण क्षेत्र की खेल प्रतिभा को निखारकर उन्हें उचित प्लेटफार्म दिलाना है.
मौके पर हजारीबाग सांसद मनीष जायसवाल ने उपस्थित लोगों को संबोधित करते हुए बताया की नमो फुटबॉल टूर्नामेंट का आगाज सदर विधानसभा क्षेत्र से ही हुआ था जिसका विस्तार अब संपूर्ण हजारीबाग लोकसभा क्षेत्र में हो चुका है. रामगढ़ के गोला, मांडू के घाटो और कुजू में समापन हो गया है और बाकी जगहों पर भी फुटबॉल का महाकुम्भ होने वाला है. उन्होंने कहा की इस टूर्नामेंट क्या आयोजन का एकमात्र उद्देश्य ग्रामीण क्षेत्र की खेल प्रतिभा को निखारकर उन्हें उचित प्लेटफार्म दिलाना है. मनीष जायसवाल ने खिलाडियों से कहा की यह एक खेल का  टूर्नामेंट है ना की कोई जंग का मैदान है. इसीलिए खेल को अनुशासित होकर खेल भावना से ही खेलें और अच्छे खिलाडी होने का परिचय दें. उन्होंने यह भी कहा की विभिन्न खेलों में प्रतिस्पर्धा का आयोजन क्षेत्र में जारी रहेगा ताकि खेल प्रतिभा को उचित मान-सम्मान के साथ मंच मिल सके. समाजसेवी श्रद्धानंद सिंह ने कहा कि फुटबॉल के क्षेत्र में हजारीबाग का नाम अंतरराष्ट्रीय फलक पर रेफरी के स्तर से है विश्वास है कि जल्द ही हजारीबाग के खिलाड़ी भी राष्ट्रीय और अंतरराष्ट्रीय फलक पर अपनी जलवा बिखेरेंगे. भाजपा नेता सांवरमल अग्रवाल ने कहा की हजारीबाग लोकसभा क्षेत्र के सांसद मनीष जायसवाल खेल- खिलाड़ियों के उत्थान और विकास के लिए समर्पित हैं. डॉ अमित सिन्हा ने कहा की खेलेगा हजारीबाग तभी बढ़ेगा हजारीबाग और हजारीबाग के सर्वांगीण विकास के लिए सांसद मनीष जायसवाल कटिबद्ध हैं. शेफाली गुप्ता ने भी हजारीबाग सांसद मनीष जायसवाल के इस पहल की सराहना की और कहा की स्वस्थ तन- मन के लिए खेल आवश्यक है.